ราชวงศ์สเปน

**ราชวงศ์สเปน** ประกอบด้วยสมเด็จพระราชาธิบดีเฟลิเปที่ 6 แห่งสเปน และพระบรมวงศานุวงศ์ ได้แก่ สมเด็จพระราชินีเลติเซียแห่งสเปน พระราชธิดาเลโอนอร์ เจ้าหญิงแห่งอัสตูเรียสกับอินฟันตาโซฟิอาแห่งสเปน และพระราชบิดามารดาของเฟลิเป คือ สมเด็จพระราชาธิบดีฆวน การ์โลสที่ 1 กับสมเด็จพระราชินีโซเฟีย พระบรมวงศานุวงศ์ประทับอยู่ในพระราชวังซาร์ซูเอลาที่มาดริด แม้ว่าที่ประทับอย่างเป็นทางการอยู่ในพระราชวังมาดริด สมาชิกของราชวงศ์ถูกกำหนดโดยพระราชกฤษฎีกาและประกอบด้วย: พระมหากษัตริย์สเปน คู่สมรสของพระมหากษัตริย์ พระราชบิดามารดาของพระมหากษัตริย์ พระราชโอรสธิดา และรัชทายาทแห่งราชบัลลังก์สเปน

## พระอิสริยยศ

พระอิสริยยศแห่งพระราชวงศ์สเปนได้แก่
* พระมหากษัตริย์ทรงพระอิสริยยศเป็น *สมเด็จพระราชาธิบดี* หรือ *[[สมเด็จพระราชินีนาถ]]* 
* พระอัครมเหสีในพระมหากษัตริย์ทรงพระอิสริยยศเป็น *สมเด็จพระราชินี*
* พระราชสวามีในสมเด็จพระราชินีนาถ มีพระอิสริยยศเป็น *พระราชสวามีในสมเด็จพระราชินีนาถแห่งสเปน* โดยพระยศเทียบเท่า *เจ้าชาย* ออกพระนามเป็น *ซูอัลเตซาเรอัล*
* รัชทายาทตามกฎหมาย หรือตามสมมติ มีพระอิสริยยศเป็น *[[เจ้าชายแห่งอัสตูเรียส|เจ้าชายหรือเจ้าหญิงแห่งอัสตูเรียส]]* ออกพระนามเป็น *[[รอยัลไฮเนส|ซูอัลเตซาเรอัล]]*
* พระราชโอรสและพระราชธิดาที่นอกเหนือจากเจ้าชายหรือเจ้าหญิงแห่งอัสตูเรียส รวมถึงพระราชนัดดาที่ประสูติจากพระราชโอรสและพระราชธิดาในพระมหากษัตริย์ มีพระอิสริยยศเป็น *[[อินฟันเต]]* หรือ *อินฟันตา* ออกพระนามเป็น *[[รอยัลไฮเนส|ซูอัลเตซาเรอัล]]* พระโอรสและพระธิดาใน *อินฟันเต* และ *อินฟันตา* มีฐานันดรศักดิ์เป็น *กรันเด* ออกนามเป็น *ซูเอซเซเลนเซีย*
* คู่สมรสและหม้ายของพระราชโอรส/พระราชธิดาในพระมหากษัตริย์ ที่นอกเหนือจาก *[[เจ้าชายแห่งอัสตูเรียส|เจ้าชายหรือเจ้าหญิงแห่งอัสตูเรียส]]* ให้มีอิสริยยศและเกียรติยศตามแต่พระบรมราชวินิจฉัย
* พระมหากษัตริย์อาจพระราชทานอิสริยยศให้แก่ *อินฟันเต* และ *อินฟันตา* โดยออกพระนามเป็น *ซูอัลเตซา* ได้

## พระบรมวงศานุวงศ์
* สมเด็จพระราชาธิบดีและสมเด็จพระราชินี
** เจ้าหญิงแห่งอัสตูเรียส (พระราชธิดาพระองค์ใหญ่)
** อินฟันตาโซฟิอา (พระราชธิดาพระองค์เล็ก)

;พระราชสันตติวงศ์ในสมเด็จพระราชาธิบดีฆวน การ์โลสที่ 1
* สมเด็จพระราชาธิบดีฆวน การ์โลสที่ 1และสมเด็จพระราชินีโซเฟีย (พระราชบุพการี)
** ดัชเชสแห่งลูโก (พระโสทรเชษฐภคินี)
** อินฟันตากริสตินา (พระโสทรเชษฐภคินี)

### เครือญาติและผู้เกี่ยวข้อง
;พระราชสันตติวงศ์ในสมเด็จพระราชาธิบดีฆวน การ์โลสที่ 1
* ดอนไฆเม เด มาริชาลาร์ (อดีตพระเชษฐภรรดา)
** ดอนเฟลิเป เด มาริชาลาร์ อี บอร์บอน (พระภาคิไนย)
** ดอญญาบิกโตเรีย เด มาริชาลาร์ อี บอร์บอน (พระภาคิไนย)
* อิญญากิ อูร์ดังการิน (อดีตพระเชษฐภรรดา)
** ดอนฆวน อูร์ดังการิน (พระภาคิไนย)
** ดอนปาโบล อูร์ดังการิน (พระภาคิไนย)
** ดอนมิเกล อูร์ดังการิน (พระภาคิไนย)
** ดอญญาอิเรเน อูร์ดังการิน (พระภาคิไนย)

;พระราชสันตติวงศ์ในอินฟันเตฆวน เคานต์แห่งบาร์เซโลนา
* ดอญญาไซมอนีตา ก็อมเม็ส อาเซโบ อี บอร์บอน (พระภคินี)
* ไวเคานต์และไวเคาน์เตสแห่งลาร์โทร (พระภาดาและภริยา)
* ดอนบรูโน ก็อมเม็ส อาเซโบ อี บอร์บอนและบาร์บารา คาโน เด ลา ปลาซา (พระภาดาและภรรยา)
* ดอนลุยส์ ก็อมเม็ส อาเซโบ อี บอร์บอน (พระภาดา)
* ดัชเชสและดยุกแห่งโซเรีย (พระปิตุจฉาและพระภัสดา)
** ดอนอัลฟอนโซ ฆวน ซูริตา อี เด บอร์บอน (พระภาดา)
** ดอญญามาเรีย โซเฟีย อีมีเลีย คาร์เมน ซูริตา อี เด บอร์บอน (พระภคินี)

;พระราชสันตติวงศ์ในสมเด็จพระเจ้าอัลฟอนโซที่ 13
* ดอญญาบิกโตเรีย อัลวาเรซ เด โตเลโด (พระญาติชั้นพระปิตุจฉา)
* ดอญญาฆิโอวันนา ซานเชซ-เมร์โล (พระญาติชั้นพระปิตุจฉา)
* ดอญญามาเรีย เทเรซา มาโรเน-ชินซาโน (พระญาติชั้นพระปิตุจฉา)
* ดอญญาอันนา อัลเลสซานดรา ซัควาร์ต (พระญาติชั้นพระปิตุจฉา)

## ดูเพิ่ม
*สำนักพระราชวังสเปน
*ลำดับการสืบราชสันตติวงศ์สเปน

## หมายเหตุ

## อ้างอิง

## แหล่งข้อมูลอื่น

*สำนักพระราชวัง

หมวดหมู่:ราชวงศ์บูร์บง-อ็องฌู